Ջոշ Մաժենիս

Ջոշուա Բրենդան Դևիդ Մաժենիս (,), հյուսիսիռլանդացի ֆուտբոլիստ, «Հալլ Սիթի» ակումբի և Հյուսիսային Իռլանդիայի ֆուտբոլի ազգային հավաքականի հարձակվող։ 2016 թվականի Եվրոպայի առաջնության մասնակից։ Մինչև 2009 թվականին հանդես է եկել դարպասապահ-ի դիրքում։

Ակումբային կարիերա 
Մաժենիսը սկսել է կարիերան՝ հանդես գալով հայրենի երիտասարդական թիմերի՝ «Բրայան Ռեյջերս», «Լիսբերն Դիստիլերի» և «Գլենտորան» ակումբների կազմում։ 2007 թվականին հայտնվել է Ուելսի «Կարդիֆ Սիթի» ակումբի ֆուտբոլի ակադեմիայում։ 2009 թվականի օգոստոսի 8-ին «Սկանտորպ Յունայթեդ» ակումբի դեմ մրցախաղում Ջոշը նորամուտ է ունեցել առաջնությունում։ Օգոստոսի 26-ին Լիգայի գավաթում «Բրիստոլ Ռովերս» ակումբի դեմ խաղում խփել է իր առաջին գոլը «Կարդիֆ» ակումբի կազմում։ Նույն թվականին վարձակալության իրավունքով Մաժենիսը տեղափոխվել է անգլիական «Գրիմսբի Թաուն» ակումբ։ Հոկտեմբերի 17-ին «Ռոչդեյլ» ակումբի դեմ մրցախաղում նորամուտ է ունեցել Անգլիական երկրորդ լիգայում։

2010 թվականի ամռանը Ջոշը տեղափոխվել է շոտլանդիական «Աբերդին» ակումբ։ Օգոստոսի 14-ին «Համիլթոն Ակադեմիկալ» ակումբի դեմ մրցախաղում նորամուտ է ունեցել Շոտլանդիայի պրեմիեր լիգայում։ 2011 թվականի փետրվարի 19-ին Մաժենիսը «Կիլմարնոկ» ակումբի դեմ խաղում խփել է իր առաջին գոլը «Աբերդին» ակումբի կազմում։ 2014 թվականին Ջոշը վարձակալության իրավունքով տեղափոխվել է «Սենտ Միրեն» ակումբ։ 2014 թվականի հունվարի 1-ին «Դանդի Յունայթեդ» ակումբի դեմ մրցախաղում նորամուտ է ունեցել նոր ակումբի կազմում։ 

Նույն թվականի ամռանը Մաժենիսը միացվել է «Կիլմարնոկ» ակումբին։ Օգոստոսի 9-ին «Դանդի» ակումբի դեմ մրցախաղում նորամուտ է ունեցել նոր ակումբի կազմում։ Օգոստոսի 16-ին «Ռոս Քաունթի» ակումբի դեմ խաղում Ջոշը խփել է իր առաջին գոլը «Կիլմարնոկ» ակումբի կազմում։   

2016 թվականի ամռանը Մաժենիսը տեղափոխվել է «Չարլտոն Ատլետիկ» ակումբ՝ ստորագրելով երկամյա պայամանագիր ակումբի հետ։ Օգոստոսի 13-ին «Նորտգեմտոն Թաուն» ակումբի դեմ մրցախաղում նորամուտ է ունեցել նոր թիմի կազմում։ Սեպտեմբերի 10-ին «Ֆլիտվուդ Թաուն» ակումբի դեմ խաղում Ջոշը խփել է իր առաջին գոլը «Չարլտոն Ատլետիկ» ակումբի կազմում։ 2017 թվականի հունվարի 2-ին «Բրիստոլ Ռովերս» ակումբի դեմ մրցախաղում նա արել է հեթ-տրիկ։ 

2018 թվականի հուլիսի 30-ին Մաժենիսը տեղափոխվել է «Բոլթոն Ուոնդերերս» ակումբ։ 2018 թվականի օգոստոսի 4-ին հարձակվողը խփել է իր առաջին գոլը «Բոլթոն» ակումբի կազմում՝ «Վեստ Բրոմվիչ Ալբիոն» ակումբի դեմ մրցախաղում։

Միջազգային կարիերա 
2010 թվականի մայիսի 16-ին Թուրքիայի հավաքականի դեմ ընկերական խաղում Մաժենիսը նորամուտ է ունեցել Հյուսիսային Իռլանդիայի հավաքականի կազմում։ 2015 թվականի հոկտեմբերի 8-ին Հունաստանի հավաքականի դեմ Եվրոպայի առաջնության ընտրական խաղում Ջոշը խփել է իր առաջին գոլը ազգային թիմի կազմում։

2016 թվականի ամռանը Մաժենիսը մասնակցել է Ֆրանսիայում Եվրոպայի առաջնությանը։  Մրցախաղում նա խաղացել է Ուկրաինայի, Գերմանիայի և Ուելսի ակումբների դեմ մրցախաղում։

2017 թվականի սեպտեմբերի 1-ին աշխարհի առաջնության ընտրական խաղում Սան Մարինոյի հավաքականի դեմ խաղում Մաժենիսը արել է «դուբլ»։

Գոլեր Հյուսիսային Իռլանդիայի հավաքականի կազմում

Ծանոթագրություններ

Արտաքին հղումներ 
 
 
 
 
 Profile at Irish FA

Հյուսիսիռլանդացի ֆուտբոլիստներ
Կարդիֆ Սիթիի ֆուտբոլիստներ
Բոլթոն Ուոնդերերսի ֆուտբոլիստներ
Չառլտոն Ատլետիկի ֆուտբոլիստներ
Գրիմսբի Թաունի ֆուտբոլիստներ
Սենտ Միրենի ֆուտբոլիստներ
Հալլ Սիթիի ֆուտբոլիստներ
Հյուսիսային Իռլանդիայի հավաքականի ֆուտբոլիստներ
ՈՒԵՖԱ Եվրո 2016-ի ֆուտբոլիստներ
Ֆուտբոլի հարձակվողներ